EL
C 257/14
Επίσημη Εφημερίδα της Ευρωπαϊκής Ένωσης
4.7.2022
Διάταξη του Δικαστηρίου (όγδοο τμήμα) της 17ης Μαΐου 2022 [αίτηση του Supremo Tribunal Administrativo (Πορτογαλία) για την έκδοση προδικαστικής αποφάσεως] — Estaleiros Navais de Peniche SA κατά Município de Aveiro, Navaltagus — Reparação e Construção Naval SA, Navalrocha — Sociedade de Construção e Reparações Navais SA (Υπόθεση C-787/21) (1) (Προδικαστική παραπομπή – Άρθρο 99 του Κανονισμού Διαδικασίας του Δικαστηρίου – Διαδικασίες προσφυγής στον τομέα της σύναψης συμβάσεων κρατικών προμηθειών και δημοσίων έργων – Οδηγία 89/665/ΕΟΚ – Άρθρο 1, παράγραφος 3 – Έννομο συμφέρον – Πρόσβαση στις διαδικασίες προσφυγής – Προσφέρων αποκλεισθείς δυνάμει αποφάσεως της αναθέτουσας αρχής η οποία κατέστη απρόσβλητη λόγω μη προσβολής του συνόλου των λόγων απορρίψεως της προσφοράς του – Έλλειψη έννομου συμφέροντος) (2022/C 257/19) Γλώσσα διαδικασίας: η πορτογαλική Αιτούν δικαστήριο Supremo Tribunal Administrativo
Διάδικοι στην υπόθεση της κύριας δίκης Estaleiros Navais de Peniche SA κατά Município de Aveiro, Navaltagus — Reparação e Construção Naval SA, Navalrocha — Sociedade de Construção e Reparações Navais SA
Διατακτικό Το άρθρο1, παράγραφος 3, της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για το συντονισμό των νομοθετικών, κανονιστικών και διοικητικών διατάξεων περί της εφαρμογής των διαδικασιών προσφυγής στον τομέα της σύναψης συμβάσεων κρατικών προμηθειών και δημοσίων έργων, όπως τροποποιήθηκε με την οδηγία 2007/66/EΚ του Ευρωπαϊκού Κοινοβουλίου και του Συμβουλίου της 11ης Δεκεμβρίου 2007, έχει την έννοια ότι δεν επιτρέπει σε προσφέροντα αποκλεισθέντα από διαδικασία σύναψης δημόσιας σύμβασης δυνάμει αποφάσεως της αναθέτουσας αρχής που έχει καταστεί απρόσβλητη να αντιταχθεί στην οικεία απόφαση ανάθεσης.
Συναφώς, δεν ασκεί επιρροή ισχυρισμός του αποκλεισθέντος προσφέροντος περί ενδεχόμενης ανάθεσης σε αυτόν της σύμβασης στην περίπτωση που η αναθέτουσα αρχή αποφασίσει να κινήσει εκ νέου διαδικασία σύναψης δημόσιας σύμβασης συνεπεία σχετικής ακυρωτικής απόφασης.
(1)
Ημερομηνία καταθέσεως: 16 Δεκεμβρίου 2021.
Αίτηση προδικαστικής αποφάσεως την οποία υπέβαλε το Consiglio di Stato (Ιταλία) στις 29 Σεπτεμβρίου 2020 — Fastweb SpA κ.λπ. κατά Autorità per le Garanzie nelle Comunicazioni (Υπόθεση C-468/20) (2022/C 257/20) Γλώσσα διαδικασίας: η ιταλική Αιτούν δικαστήριο Consiglio di Stato
Διάδικοι στην υπόθεση της κύριας δίκης Αναιρεσείουσες: Fastweb SpA, Tim SpA, Vodafone Italia SpA, Wind Tre SpA Αναιρεσίβλητη: Autorità per le Garanzie nelle Comunicazioni